གཞུང་གིས་ གནས་སྐོར་འགྱོ་མི་ཚུ་ལུ་ རུ་པི་ས་ཡ་༩༦༩.༨༥ བྱིན་ཡོདཔ། – ཀུན་གསལ། – རྒྱལ་ཡོངས་ཉིན་བསྟར་གསར་ཤོག།
Tuesday , November 29 2022
ཀུན་གསལ། – རྒྱལ་ཡོངས་ཉིན་བསྟར་གསར་ཤོག།
གདོང་ཤོག།
གནས་ཚུལ།
རྩོམ་སྒྲིག།
རྒྱས་བཤད།
བསམ་འཆར།
རྩེད་རིགས།
ལམ་སྲོལ།
གསར་ཤོག་དང་དུས།
གྲོས་གནས།
བརྙན་ཐག།
གཞུང་གིས་ གནས་སྐོར་འགྱོ་མི་ཚུ་ལུ་ རུ་པི་ས་ཡ་༩༦༩.༨༥ བྱིན་ཡོདཔ།
admin June 22, 2017 གནས་ཚུལ་དང་པ།, གནས་ཚུལ། Leave a comment 1,205 Views
༉ ནང་པའི་ཁ་ཐུག་ལས་འབད་བ་ཅིན་ གནས་སྐོར་འགྱོ་ནི་དེ་ རང་གི་རྒྱུད་ལུ་ཡོད་པའི་ ཉོན་མོངས་སྡིག་སྒྲིབ་ཚུ་དག་སྟེ་ ཚེ་ཕྱི་མ་ངན་སོང་གསུམ་གྱི་ སྐྱེ་སྒོ་བཀག་ནིའི་ ཐབས་ཤེས་བཟང་པོ་ཅིག་ཨིན་རུང་ དཔལ་འབྱོར་གྱི་ ཧོངས་ལས་འབད་བ་ཅིན་ རྒྱལ་ཁབ་ཀྱི་མ་དངུལ་ལུ་ ཐོ་སྦོམ་སྦེ་ར་ ཕོག་དོ་ཡོདཔ་ཨིན་པས།
འབྲུག་གི་ འོང་འབབ་ཀྱི་ འབྱུང་ཁུངས་ངོ་མ་ ལྟ་བཤལ་ལས་སྡེ་དང་ ནང་ཁྲལ་ དེ་ལས་ ཕྱིའི་གྲོགས་རམ་ཚུ་ཨིནམ་ལས་ ཕྱིའི་རྒྱལ་ཁབ་ཚུ་ནང་ གནས་སྐོར་འགྱོ་ནི་ལས་ དུམ་གྲ་ཅིག་ འཛེམ་དགོཔ་བཟུམ་ཅིག་ མཐོང་མི་དེ་ཡང་ ན་ཧིང་ ལོ་༡ གི་ནང་འཁོད་ལུ་ར་ འབྲུག་མི་གནས་སྐོར་འགྱོ་མི་ཚུ་གིས་ རུ་པི་ས་ཡ་༩༦༩.༨༥ ཟད་འགྲོ་བཏང་ཡོདཔ་ཨིན་པས།
བློན་ཆེན་ཚེ་རིང་སྟོབས་རྒྱས་ཀྱི་ རྒྱལ་ཁམས་ཀྱི་ སྙན་ཞུ་ཕུལ་མི་དང་འཁྲིལ་བ་ཅིན་ སྤྱི་ལོ་༢༠༡༦ གི་ཟླཝ་༤ པ་ལས་ སྤྱི་ལོ་༢༠༡༧ གྱི་ཟླཝ་༥ པ་ཚུན་ འབྲུག་མི་༥༠,༡༢༧ གྱིས་ ཕྱི་ཁར་ གནས་སྐོར་འགྱོ་བའི་སྐབས་ གཞུང་གིས་ དངུལ་ཀྲམ་ཡ་ས་༩༦༩.༨༥ བགོ་བཀྲམ་འབད་ནུག་ཟེར་ཨིན་པས།
དེ་ཡང་ གཞུང་གིས་ ཐོ་བཀོད་འབད་ཚུགས་མི་ རྐྱངམ་གཅིག་ཨིནམ་ད་ ཐོ་བཀོད་མ་འབད་བར་ འགྱོ་མི་ཚུ་ཡང་ རྩིས་རྐྱབ་པ་ཅིན་ ལོ་བསྟར་བཞིན་དུ་ འབྲུག་མི་འབུམ་ལས་བཅད་དེ་ ཕྱིའི་རྒྱལ་ཁབ་ནང་ གནས་སྐོར་འགྱོ་དོ་ཡོདཔ་ཨིན་པས།
གཞུང་གིས་ རུ་པི་བརྗེ་སོར་འབད་མི་ཚུ་ རྒྱལ་ཁབ་ཀྱི་ གསོག་འཇོག་མ་དངུལ་ནང་ལས་ བྱིན་དོ་ཡོདཔ་ད་ འབྲུག་མི་མངམ་ ཕྱི་ཁར་འགྱོ་བའི་སྐབས་ གསོག་འཇོག་མ་དངུལ་ལུ་ ཐོ་ཕོག་དོ་ཡོདཔ་ཨིན་པས།
དེ་མ་ཚད་ ཉེན་སྲུང་དང་འབྲེལ་བའི་ དཀའ་ངལ་ཚུ་ཡང་ ཐོན་དོ་ཡོདཔ་ད་ དེ་ཡང་ ན་ཧིང་ ལོ་༡ ནང་ར་ འབྲུག་མི་གནས་སྐོརཔ་༥ དེ་ཅིག་ལུ་ ཤི་རྐྱེན་བྱུང་ཡོདཔ་ད་ དེ་ཡང་ ལ་ལོ་ཅིག་ སྣུམ་འཁོར་ཐུག་རྐྱེན་དང་ ལ་ལོ་ཅིག་ ན་མི་ལུ་བརྟེན་ཨིན་པས།
རྒྱ་གར་རྒྱལ་ཁབ་དེ་ འབྲུག་མི་ཚུ་གི་དོན་ལུ་ གནས་སྐོར་འགྱོ་སའི་ས་གནས་ ངོ་མ་ཅིག་ཨིནམ་ད་ དེ་ཡང་ འབྲུག་མི་མང་ཤོས་ཅིག་ རྒྱ་གར་རྡོ་རྗེ་གདན་དང་ ཝཱ་ར་ཎ་སི་ མཚོ་པདྨ་ལ་སོགས་པའི་ གནས་ཆེན་ཚུ་མཇལ་བར་ འགྱོ་དོ་ ཡོདཔ་ཨིན་པས།
རྒྱ་གར་རྡོ་རྗེ་གདན་དེ་ སངས་རྒྱས་བཅོམ་ལྡན་འདས་ ལོ་༦ དཀའ་བ་སྤྱད་པའི་ཤུལ་ལས་ མངོན་པར་རྫོགས་པ་ སངས་རྒྱས་ཏེ་ ཡུལ་ཝཱ་ར་ཎ་སི་ལུ་ ཆོས་ཀྱི་འཁོར་ལོ་བསྐོར་ དེ་ལས་ མཚོ་པདྨ་དེ་ སངས་རྒྱས་གཉིས་པ་ ཨྱོན་གུ་རུ་རིན་པོ་ཆེ་ མཚོ་ནང་ལས་ མེ་ཏོག་པདྨའི་སྦུབས་ལས་ རྫུས་སྐྱེས་སྦེ་ བྱོན་ནི་དེ་གིས་ གནས་ཚུ་ཁྱད་པར་ཅན་ཅིག་སྦེ་ ཡིད་ཆེས་བསྐྱེད་དོ་ཡོདཔ་ཨིན་པས།
ནང་སྲིད་ལྷན་ཁག་ སྲོལ་འཛིན་ལས་ཁུངས་ཀྱིས་འབད་བ་ཅིན་ གནས་སྐོར་རྐྱབ་པ་ཅིན་ རྒྱལ་ཁབ་ནང་ཡང་ ཕྱིའི་རྒྱལ་ཁབ་བཟུམ་སྦེ་ གནས་རྩ་ཅན་ལེ་ཤ་ཡོད་ཟེར་ཨིནམ་ད་ དེ་ཡང་ ལྷུན་རྩེ་སེངྒེ་རྫོང་དང་ མོང་སྒར་ཨ་བརྒྱ་གནས་ བཀྲིས་གཡང་རྩེ་ པདྨ་གླིང་དང་ སྒོམ་ཕུག་སྐོར་ར་ སྤ་རོ་སྟག་ཚང་ དེ་ལས་ བུམ་ཐང་ སྐུ་རྗེས་ལ་སོགས་པའི་ གནས་ཚུ་ཡོདཔ་ཨིན་པས།
ལམ་སྲོལ་འགོ་དཔོན་ སངས་རྒྱས་བསྟན་འཛིན་གྱིས་ སླབ་མིའི་ནང་ མ་གཞི་རྒྱལ་ཁབ་ནང་ གནས་བྱིན་ཅན་ལེ་ཤ་ཡོད་རུང་ འབྲུག་མི་མང་ཤོས་ཅིག་གིས་ མ་ཤེས་མི་དེ་ འབྲེལ་ཡོད་ལས་སྡེ་ཚུ་གིས་ གནས་ཀྱི་སྐོར་ལས་ མི་མང་ལུ་ གོ་བརྡ་ལེགས་ཤོམ་སྦེ་ མ་སྤྲོད་དགོ་ནི་དེ་གིས་ འོང་ནི་མས་ཟེར་ཨིན་པས།
གལ་སྲིད་ འབྲུག་མི་ཚུ་གིས་ རྒྱལ་ཁབ་ནང་འཁོད་ཀྱི་ གནས་ཆེན་ཚུ་ མཇལ་ནི་ལུ་ སྤྲོ་བ་བསྐྱེད་པ་ཅིན་ གཞུང་གི་ གསོག་འཇོག་མ་དངུལ་ལུ་ ཐོ་མི་ཕོག་ནི་ཨིནམ་མ་ཚད་ ཉེན་སྲུང་གི་དཀའ་ངལ་ཡང་ མི་འཐོན་ནི་ཨིན་པའི་གནས་ཚུལ།
བསྟན་འཛིན་རྣམ་རྒྱལ།
About admin
Previous ཨཱལ་ཊ་ ས་འུནཌ་དང་ གློག་པར་ཞབས་ཏོག་ གཞི་བཙུགས་ཀྱིས་ ཕན་ཁྱད་བྱུང་དོ་ཡོདཔ།
Next རྒེད་དྲུང་ཚུ་གི་གནས་ཡུན་ སྤྱི་ལོ་༢༠༡༩ གི་ཟླཝ་༣ པ་ལས་ མཇུག་བསྡུ་ནི།
Related Articles
ས་གནས་གཞུང་གི་གནང་བྱིན་མ་དངུལ་ ཡར་སེང་འབད་ནི་སྦེ་ ཆ་འཇོག་གྲུབ་ཡོདཔ།
November 29, 2022
སྤ་རོ་ཨེཕ་སི་སྡེ་ཚན་གྱིས་ གོ་རིམ་ཨང་དང་པའི་ནང་ ལྷོད་ཡོདཔ།
November 29, 2022
འབྲུག་གིས་ རྒྱལ་སྤྱི་ཨམ་སྲུ་ཚུ་ལུ་ སྡུག་སྤྱོད་རྩ་མེད་གཏང་ནིའི་ཉིནམ་ བརྩི་སྲུང་འབད་ཡོདཔ།
November 29, 2022
Check Also
མི་སྟོབས་སྒྲིང་སྒྲི་བཟོ་ནི་དང་ མི་རློབས་ཡར་འཕར་གཏང་ནིའི་དོན་ལུ་ འགན་ཁུར་འདྲ་མཉམ་འབག་དགོཔ།
༉ འབྲུག་ལུ་ མི་རློབས་ཀྱི་ཚད་གཞི་ ཡར་སེང་འབད་ནིའི་དོན་ལུ་ གསོ་བ་ལྷན་ཁག་ལུ་རྐྱངམ་གཅིག་ འགན་ཁུར་ཕོག་ནི་མེན་པར་ ལས་ཁུངས་དང་ ལྷན་ཁག་ ལས་སྡེ་ གཙུག་སྡེ་ དེ་ལས་ འབྲུག་པའི་མི་སེར་ག་ར་གིས་ འགན་ཁུར་འདྲ་མཉམ་འབག་སྟེ་ ཕྱག་ཞུ་དགོཔ་ཨིན་ཟེར་ཨིན་པས། དེ་ཡང་ …
Leave a Reply Cancel reply
Your email address will not be published. Required fields are marked *
Comment
Name *
Email *
Website
Save my name, email, and website in this browser for the next time I comment.
ཀོ་རོ་ན་བའེ་རཱསི་༼COVID-19༽ ཐོབ་མི་༢,༥༩༦ ལུ་ཡར་སེང་།
༉ རྒྱལ་ཁབ་ནང་ ནད་ཡམས་ཀོ་བིཌ་-༡༩ ཐོབ་མི་གསརཔ་མ་ཐོན་པར་ བདུན་ཕྲག་དག་པ་ཅིག་ ཡར་སོཔ་ཨིན་པས།
ད་ལྟོ་ ཀོ་བིཌ་-༡༩ ཐོབ་མིའི་ གྱངས་ཁ་༢,༥༩༦ ༼ཕོ་༡,༥༩༢ མོ་༡,༠༠༤༽ལུ་ར་ ཚད་འཛིན་འབད་ཚུགས་ཏེ་ཡོདཔ་ད་ ནདཔ་དེ་ཚུ་གི་གྲས་ལས་༢,༥༨༥ ༼ཕོ་༡,༥༨༥ མོ་༡,༠༠༠༽ དྲག་ཡོདཔ་བཞིན་དུ་ ད་ཚུན་གྱི་བར་ན་ ནད་ཡམས་ལུ་བརྟེན་ ཕོ་སྐྱེས་༢ དང་ ཨམ་སྲུ་༡ ལུ་ ཤི་རྐྱེན་བྱུང་ནུག།
ད་ལྟོ་ རྐྱང་གནས་ཟུར་བཞག་ནད་ཁང་ནང་ ནདཔ་༨ མ་གཏོགས་མེད་མི་དེ་ཡང་ ཕོ་༥ དང་ མོ་༣ ཨིན་པའི་གནས་ཚུལ།
གཟའ་སྐར་འཕྲོད་སྦྱོར་བཟང་ངན།
ལྕགས་གླང་ཟླ་༨ པའི་ཚེས་༡༥ སྤྱི་ལོ་༢༠༢༡ ཟླ་༩ པའི་ཚེས་༢༠ ལུ།
རེས་གཟའ་མིག་དམར། སྐར་མ་མོན་དྲུ། ཉིནམ་ལྕགས་ཁྱི། རྟེན་འབྲེལ་སྐྱེ་བ། འཕྲོད་སྦྱོར་ས་མེ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ ལོ་བསྟར་དུས་ཀྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ ཡིག་ཚང་རྩིས་སྤྲོད་ལེན་འབད་ནི་ གཉེན་རྐྱབ་ནི་དང་ རྟེན་འབྲེལ་བརྩི་ནི་ ཁྱིམ་གསར་ནང་འཛུལ་ནི་ ཚོང་ལཱ་གསརཔ་འགོ་བཙུགས་ནི་ དམག་དཔོན་གསརཔ་བསྐོས་ནི་དང་ དམག་སྦྱོང་འགོ་བཙུགས་ནི་ ས་ཐག་རིང་སར་འགྲོ་འགྲུལ་འབད་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་སྔ་མ་ སྤྱི་ལོ་༢༠༢༡ ཟླ་༩ པའི་ཚེས་༢༢ ལུ།
རེས་གཟའ་ཕུར་བུ། སྐར་མ་ཁྲུམས་སྨད། ཉིནམ་ཤིང་བྱི། རྟེན་འབྲེལ་སྲིད་པ། འཕྲོད་སྦྱོར་ཆུ་རླུང་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ དུས་རྒྱུན་གྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་ཤུལ་མ་ སྤྱི་ལོ་༢༠༢༡ ཟླ་༩ པའི་ཚེས་༢༣ལུ།
རེས་གཟའ་པ་སངས། སྐར་མ་ནམ་གྲུ། ཉིནམ་མེ་གླང་། རྟེན་འབྲེལ་ཚོར་བ། འཕྲོད་སྦྱོར་ས་ཆུ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་བཟངམ་ལས་ ལྷ་སྲུང་གསོལ་ནི་དང་ ཕྱྭ་འགུགས་རྐྱབ་ནི་ གོ་གནས་གསརཔ་བསྐོས་ནི་དང་ ཡིག་ཚང་རྩིས་སྤྲོད་ལེན་འབད་ནི་ རིག་གནས་ཡིག་རྩིས་ལྷབ་ནི་ སྡོད་གནས་སྤོ་ནི་ ཚོང་ལཱ་གསརཔ་འགོ་བཙུགས་ནི་ ཁྱིམ་གསར་ནང་འཛུལ་ནི་ གོང་མའི་ཞབས་སར་བཅར་ནི་ ལེགས་པའི་བསྟུན་གྲོས་འབད་ནི་ ཀླུ་ཐེབས་ཡོད་པས། ཀླུ་བསངས་དང་ ཀླུ་ཆོག་ཀླུ་གཏོར་བཏང་ནི་ ཀླུའི་བུམ་གཏེར་བཙུགས་ནི་ ཞིང་ཁར་སོན་བཏབ་ནི་ཚུ་ ལེགས་ཤོམ་ཡོད།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།